Anderson Silva

**Andersonas da Silva** (, g. 1975 m. balandžio 14 d.) – Brazilijos mišrių kovos menų kovotojas ir boksininkas, kovojęs UFC organizacijoje nuo 2006 iki 2020 m.

Ūgis 1,88 m, svoris 84 kg. Nuo 2006 iki 2013 m. buvo UFC vidutinio svorio kategorijos čempionas. Čempiono titulą išlaikė 2457 dienas (daugiausiai UFC istorijoje) ir jį apgynė 13 kartų. Jis yra laikomas vienu geriausiu mišrių kovos menų kovotoju istorijoje.

## Karjera

### Mišrių kovos menų karjera

#### Ankstyvoji karjera
Mišrių kovos menų karjerą pradėjo 1997 m. dalyvaudamas įvairiuose vietiniuose turnyruose.

Prieš patekdamas į UFC kovojo Pride ir Cage Rage organizacijose. 2004 m. rugsėjo 11 d. vienbalsiu teisėjų nuosprendžiu įveikus Lee Murray iškovojo Cage Rage vidutinio svorio kategorijos čempiono titulą. Titulą apgynė 3 kartus.

#### UFC
2006 m. balandį pasirašė sutartį su UFC organizacija.

Organizacijoje debiutavo birželio 28 d. dvikovoje prieš Chris Leben. Pirmajame raunde Silva pataikė taiklų smūgį iš kelio ir nokautavo priešininką. Dvikovoje Silva pataikė 85% smūgių.

Jo antroji dvikova organizacijoje buvo prieš tuometinį vidutinio svorio kategorijos čempioną Ričą Frankliną. Įpusėjus pirmajam raundui Silva pataikė smūgį iš kelio, sulaužydamas priešininkui nosį, ir iškovojo čempiono titulą.

2007 m. vasario 3 d. kovėsi prieš Travis Lutter. Nors priešininkas svėrė daugiau nei 84 kg (svorio kategorijos limitas), A. Silva vis tiek sutiko kautis su sąlyga, jog jam pralaimėjus nepraras čempiono titulo. Antrajame raunde laimėjo pataikius smūgius iš alkūnių ir užsmaugus priešininką.

A. Silva laimėjo sekančias 13 dvikovų (iš viso 16 iš eilės), sėkmingai apgindamas čempiono titulą 10 kartų – daugiausiai svorio kategorijos istorijoje. Įveikė legendinius kovotojus Čeilą Soneną, Deną Hendersoną, Vitorą Belfortą, Forestą Grifiną ir kitus. Čempiono titulą išlaikė 2457 dienas – daugiausiai UFC istorijoje.

2013 m. liepos 6 d. kovėsi prieš Krisą Vaidmaną. Antrajame raunde Silva negerbdamas priešininko kovojo atsipalaidavęs ir nuleidęs rankas. Jis išvengė kelis priešininko smūgius, tačiau Vaidmanas pataikė šoninį smūgį ir nokautavo Silvą. Dvikovos revanšas įvyko gruodžio 28 d. Antrajame raunde Silva, bandydamas spirti priešininkui į šlaunį, pataikė į priešininko kelį ir jam lūžo blauzdikaulis ir šeivikaulis.

Dėl traumos į UFC sugrįžo tik po dvejų metų pertraukos dvikovoje prieš Niką Dijazą. Silva dvikovą laimėjo vienbalsiu teisėjų nuosprendžiu, tačiau po kelių dienų buvo išsiaiškinta, jog A. Silva vartojo dopingą. Kova buvo įvertinta neįvykusia.

Sekančias dvi dvikovas prieš būsimą čempioną Maiklą Bispingą ir prieš tuometinį pusiau sunkaus svorio kategorijos čempioną Danielį Kormierį pralaimėjo vienbalsiais teisėjų nuosprendžiais. 2017 m. vasario 11 d. teisėjų nuosprendžiu įveikė Derek Brunson.

A. Silva pralaimėjo sekančias tris dvikovas ir 2020 m. lapkričio 19 d. oficialiai atsistatydino.

2023 m. jis buvo inauguruotas į UFC šlovės muziejų.

### Bokso karjera
2021 m. birželio 19 d. kovėsi prieš meksikietį Julio César Chávez Jr. Dvikovą laimėjo teisėjų nuosprendžiu.

2021 m. rugsėjo 11 d. kovėsi prieš buvusį UFC pusiau sunkaus svorio kategorijos čempioną Titą Ortizą. Pirmajame raunde, praėjus vos 81 sekundei, Silva nokautavo priešininką.

2022 m. spalio 29 d. kovėsi prieš YouTube asmenybę, boksininką Džeiką Polą. Trečiajame raunde Polas pataikė smūgį iš dešinės rankos ir Silvai buvo užskaitytas nokdaunas. Praėjus aštuoniems raundams vienbalsiu teisėjų nuosprendžiu pralaimėjo A. Silva.

## Profesionalus rekordas

### Mišrių kovos menų rekordas

### Bokso rekordas

## Nuorodos
* A. Silvos mišrių kovos menų profilis
* A. Silvos bokso profilis

## Išnašos